open-index/open-wikipedia-markdown huggingface dataset:
Вардар (стихозбирка)

**„Вардар“** — стихозбирка на македонскиот поет Анте Поповски, првобитно објавена во 1958 година, како издание на „Кочо Рацин“. 

## Содржина
Збирката ги содржи следниве песни:
* „Летно поладне“
* „Самоуспокојување“
* „Даб“
* „Неротка I“
* „Неротка II“
* „Сама Бука“
* „Маслинка“
* „Македонија“
* „Самуил“
* „Мојот народ пред распаќа“
* „Вардар“
* „Караорман“
* „Благуњ вишен на голина“

## Осврт кон делото
Веднаш по објавувањето, стихозбирката „Вардар“ била прифатена од македонската книжевна критика како значаен настан кој ќе влезе во нашата книжевна историја со големо значење при што критиката ја оценила збирката како големо откривачко достигнување во македонската татковинска поезија. Од денешна гледна точка, оваа збирка се наметнува како парадигма на целото творештво на Поповски, т.е. таа е неговото средишно дело според тематските преокупации, а истовремено се смета за највредна според естетската реализација. Иако книжевната критика била воодушевена од циклусот „Македонија“, според Слободан Мицковиќ, тоа претставува претерување и запоставување на циклусот „Косачи“ кој му претходи. Оваа збирка се одликува со сосема нов приод во обработката на родољубивата поезија при што Поповски воспоставил систем на проникнување во минатото, интегрирајќи го во целосноста на едне нов татковински изблик. Поетот се загледува во минатото како во нешто комплексно и слоевито, воден од потребата да проникне во коренот на минатото, а тоа е дамнината, древноста, како во поемата „Самуил“. Поетскиот говор во збирката е потполно објективизиран, а тоа се постигнува преку лапидарното кажување кое го затскрива поетот и има тенденција да се прикаже како самоговор. Тааа згуснатост на исказот се потпира на херметичниот говор на старите записи и сугерира не поетско одење во минатото, туку доаѓање на самото минато во поезијата. Затоа, во овој концепт нема место за поетското „јас“ кое се објективизира и ја укинува својата егзистенција.
## Наводи

Категорија:Дела на Анте Поповски
Категорија:Книги од 1958 година
Категорија:Појавено во 1958 година во Македонија
Категорија:Македонски дела од 1958 година
Категорија:Македонски стихозбирки
Категорија:Изданија на Кочо Рацин
Одблесоци

**„Одблесоци“** — стихозбирка на македонскиот поет Анте Поповски, првобитно објавена во 1955 година, како издание на „Кочо Рацин“. 

## Содржина
Збирката ги содржи следниве песни:
* „Минута“
* „Разговор“
* „Претпразнична“
* „Се сретнавме“
* „Спомен“
* „Ќе си речеме“
* „Довикувања“
* „Рибарска“
* „Кога зајдува сонцето“
* „На залез“
* „Раѓање“
* „Свидетели“
* „Бура“
* „Заборавив“
* „Желба“
* „Денеска молкум“
* „Замина“
* „Лист исушен ќе падне...“
* „Убиец“
* „Циганка“
* „Низ прозорец“
* „Крај патот“
* „Наслутувања“
* „Игра“
* „Ветер“
* „Облак“
* „Дрво“
* „Камен“
* „Ѕид“
* „Тага“
* „Нож“

## Осврт кон делото
Во освртот кон книгата, Слободан Мицковиќ нагласува дека првата стихозбирка на Поповски се појавиле во времето кога во македонската книжевност се воделе бурни полемики околу потребата од модернизација на поетскиот израз. Книжевната критика ја оценила збирката како прв, најавувачки обид на поетот кој, сепак, не донесол позначајни поетски резултати, иако збирката донела одредени иновации во македонската поезија од тоа време. Во прв ред, таа е насочена кон нешто што не е директно искажано (светлината), туку кон одблесокот како нејзината видоизменета појавност, односно збирката прави кроки на еден свет кој не постои во континуум, кој не е покажан како слика на реалноста, туку како поетска интеграција која гради сопствениот свет, и тоа не како директно сликање на светот околу себе, туку во своите чувствувања и доживувања на светот. И во поетскиот исказ на Поповски е присутна одредена иновација – тој е опредметен како импресионистичко согледување на сѐ околу себе (што е сугерирано на нивото на сетилноста), односно во сите песни се трага по непостојаноста.

## Наводи

Категорија:Дела на Анте Поповски
Категорија:Книги од 1955 година
Категорија:Појавено во 1955 година во Македонија
Категорија:Македонски дела од 1955 година
Категорија:Македонски стихозбирки
Категорија:Изданија на Кочо Рацин
Кантарџиски занает

мини|353x353пкс|Кантар - Музеј на Старата скопска чаршија
**Кантарџиски занает** — традиционален занает за изработка на ваги.

## Историја во Македонија
Кантарџискиот занает датира од пред 200 години, и бил развиен за време на турското владеење. Вообичаено кантарџиите изработувале и други работи од железо како тесли, секири, клешти, ножици и друго. Исто така кантарџиите вршеле и баждарење на кантарите. Материјалот за работа македонските кантарџии го набавувале од Самоков.

Алати за изработка на вагите биле: оган со мев за дување и топење на железото, неколку вида на клешти, чекани со различна големина и форма, ножици, менгеме, точило и повеќе видови турпии.

Во периодот од 1939-1956 година постоеле многу малку дуќани за овој занает во Македонија.

## Наводи

Категорија:Занаети
Рок (митологија)

мини|Птицата рок
**Рок** () или **птица слон** — митолошка птица со огромна големина во арапската и персиската митологија, способна да однесе и проголта слонови и каркадани во своите канџи. Рокот се споменува во арапските бајки и морнарскиот фолклор. Ибн Батута зборува за оваа птица како за огромно суштество слично на планина, кое лебди во воздухот над „кинеските мориња“. Збирката бајки „Илјада и една ноќ“ вклучува приказни за Абд ел-Рахман и Синбад Морепловецот, во чиј заплет се појавува оваа птица.

## Источно потекло
Според историчарот на уметноста Рудолф Витковер, митолошкиот претходник на птицата рок е Гаруда од хиндуистичката митологија, поточно нејзината битка со хтоничната змија — нагата. Митемата за Гаруда што го носи слонот што се борел со крокодил се појавува во два санскритски епа: „Махабхарата“ (I.1353) и „Рамајана“ (III.39).

## Наводи

## Надворешни врски

* Sir Richard F. Burton's notes on the Rukh

Категорија:Арапска митологија
Категорија:Исламска митологија
Категорија:Митски птици
Категорија:Персиска митологија
__СОСОДРЖИНА__
__ИНДЕКС__
Пеколот е мало место

**„Пеколот е мало место“** - збирка на поезија на современиот поет и писател Тихомир Јанчовски издадена во 2025 година, издание на издавачката куќа „Макавеј“.
## Содржина
Стихозбирката е составена од педесетина нови песни и е поделена на циклусите „Обиди се да сфатиш“, „Годините врват“, „Секогаш од љубов“ и „Куќа за птици.

Во поговорот на стихозбирката се вели дека новите песни се надоврзуваат на продуктивниот книжевен залет од последните неколку години со кој поетот го зцврсти својот книжевен придонес во тековите на современата македонска литература.

## Наводи

Категорија:Македонска поезија
Категорија:Дела на Тихомир Јанчовски
Категорија:Појавено во 2025 година во Македонија
Серумско железо

**Серумското железо** е мерка за количеството железо во крвта, конкретно железото врзано за трансферин, протеин што го транспортира железото во организмот. Се мери со крвен тест и обично се изразува во микрограми на децилитар (µg/dL) или микромоли на литар (µmol/L). Нормалните вредности варираат, но приближно се:

* За мажи: 65–176 µg/dL (11.6–31.3 µmol/L)
* За жени: 50–170 µg/dL (9.0–30.4 µmol/L)

Овој тест помага да се процени статусот на железото во телото, а абнормалните нивоа може да укажуваат на состојби како анемија (ниско железо), хемохроматоза (високо железо) или други нарушувања. Резултатите често се толкуваат заедно со други тестови, како вкупен капацитет за врзување железо (TIBC) и феритин, за попрецизна дијагноза.

Категорија:Медицински испитувања
Категорија:Метаболизам на железото
Пристоен предлог и други песни

**„Пристоен предлог и други песни“** е збирка на поезија на современиот поет и писател Тихомир Јанчовски издадена во 2024 година, издание на „Сивејан“.
## Содржина
Поетската книга авторот ја поделил во четири циклуси: Жив човек, Природа и етика, Води и времиња и Ничија земја. Во секој од овие циклуси тематски се покрива специфичен дел од живеењето, за заеднички да се подредат под еден именител, а тоа е необично обичниот јазик, кој изненадува со својата поетичност и музикалност. Песните на Јанчовски може лесно да ги замислиме и во проза, исто како што неговата проза подеднакво личи на стихувана творба, како што е на пример од првиот циклус Жив човек,  „Што знам за животот?“. Во секоја од овие творби длабоко прозвучува етичноста и длабоката резигнација.
## Наводи

Категорија:Македонска поезија
Категорија:Дела на Тихомир Јанчовски
Категорија:Книги од 2024 година
Категорија:Појавено во 2024 година во Македонија
K2-18b

**K2-18b**, позната и како **EPIC 201912552 b**, е егзопланета која орбитира околу црвеното џуџе K2-18, на оддалеченост од  од Земјата. Планетата има радиус од околу 2.6 пати од радиусот на Земјата, со орбитален период од 33 дена и во зоната погодна за живот; при што прима слично количество на светлина на она што го прима Земјата од Сонцето. Првично откриена од вселенскиот телескоп Кеплер, а подоцна истражувана од Џејмс Веб (JWST) со цел проучување на нејзината атмосфера.

Во 2019 година, било објавено присуството на водена пареа во атмосферата на K2-18b, привлекувајќи го научното внимание кон овој систем. Во 2023 година, JWST детектирал јаглерод диоксид и метан во атмосферата на K2-18b. Податоците на JWST се различно толкувани како индикација за планета со воден океан и атмосфера богата со водород, и мини-Непрун богат со гас.

Во 2025 година било објавено дека атмосферата на K2-18b содржи диметил сулфид (DMS), супстанца што може да послужи како биопотпис на егзопланетите, во количина 20 пати поголема од онаа на Земјата. Бидејќи оваа молекула има краток живот, сугестивно е дека концентрацијата на DMS постојано се надополнува. Итан Сигел ја критикувал оваа изјава за нејзините смели тврдења и погрешна анализа, а други научници посочуваат на лабораториски експерименти кои може да произведат DMS без присуство на живот.

## Наводи

Категорија:Лав (соѕвездие)
Категорија:Вонсончеви планети откриени во 2015 година
Еден друг град

**„Еден друг град“** — збирка поезија од македонскиот писател Влада Урошевиќ, книга првенец на Влада Урошевиќ, која има програмско значење и прераснува во водечки (авто)поетички принцип релевантен за целокупната поетика на овој автор: во добропознатиот град авторот открива „еден друг град“, град „за кој не сум сосема сигурен / дека е означен на географските карти“ – како што вели лирскиот субјект во истоимената песна.

## Осврт кон делото

Во нашиот секојдневен град кој е обичен, сив и банален, постои еден друг град кој во определени мигови се отвора пред нас и во кој ја откриваме неговата чудесност. И тој друг град не е помалку вистинит, автентичен, жив, духовно богат. Фасцинантно е доживувањето на градот како другост, во буквална, но и во преносна смисла. „Неговиот ‘друг град’ нема миметички карактер – ќе запише Милан Ѓурчинов по повод позицијата на Урошевиќ како типично урбан поет. И додава: „Сите тие условни глетки и пејзажи се доживуваат пред сè како објекти кои поетското око ги фиксира и разместува најчесто вон и наспроти логиката на познатото, реалното и вообичаеното”.

Програмската определба за чудесното и за миракулизација на секојдневието, кристализирана веќе во збирката првенец на Урошевиќ, останува константна одредница на неговата поезија, иако во следните книги добива поинакви облици и функција. Во оваа прва книга се појавуваат и некои од најфреквентните тематско-мотивски особености карактеристични за поезијата на Урошевиќ во целина: детството, летото, сонот... Детството се врзува за есенцијалното доживување на светот и за „зачудноста“ на погледот на свет, летото како амбиент се доведува во корелација со медитеранските пејзажи, мириси и бои, како и со морето воопшто, а сонот е во едно нераскинливо созвучје со стварноста.

Во „Еден друг град“ се наоѓа и генезата на екфразиската поезија, чијшто голем поклоник ќе биде Урошевиќ. Конкретно, проникнувањето на зборот со ликовното, критиката го открива во песната „Летна прикаска“ каде што фигурира ликот на еден фотограф; иако необичен за една лирска песна, се смета дека овој лик добива своја целосна оправданост во следните стихозбирки низ творечката симбиоза на поетското со ликовното. Необичните слики проткаени со една суптилна и таинствена атмосфера, а засновани врз принципот аналогија, ќе станат препознатлив белег на поетската авантура на овој поет. Втората компонента иманентна за неговата поезија во целина, покрај визуелното, е еуфоничното. Урошевиќ важи за „извонреден версолог и редок версификатор“, за автор на „најсонорните наши песни“, за поет кој „фасцинира со своите јазични игри“. 

## Наводи

Категорија:Македонска книжевност
Категорија:Книги од 1959 година
Категорија:Дела на Влада Урошевиќ
Категорија:Македонски дела од 1959 година
Категорија:Македонска поезија
Ѓорѓи Караџовски

**Ѓорѓи Караџовски** (,  – , ) – македонски резбар. 

## Животопис
Караџовски бил роден во Охрид 1916 година каде го завршил Резбарското училиште. Во 1937 година се доселил во Битола и го работел иконостасот за гробјанската црква „Св. Петар и Павле“. Тоа бил почеток на натамошните креативни зафати на иконостаси, црковен мобилијар и други предмети работени во резба. 

Починал 1989 година во Битола.

## Творештво
Делата на Караџовски претставуваат величествени споменици на креативниот творечки дух на авторот, доследен на македонската уметничка традиција.
Ги изработил иконостасите во црквите:
* „Св. Петар и Павле“ во Битола – 1937
* „Св. Јован Богослов“ во Битола – 1937
* „Св. Константин и Елена “ во с. Лавци – 1940
* „Св. Димитриј“ во с. Дихово – 1942-43
* „Св. Богородица“ во Чајниче – 1958-60
* „Св. Наум“ во Битола – 1960
* „Св. Сава“ во Њујорк – 1962
* „Св. Никола“ во Џонстон, САД – 1964
* Црква во Виндзор, Канада – 1967-68
* „Св. Архангел Михаил“ с. Буково – 1982-84

Во 1944 година го изработил владичкиот стол и шест други столови за поповите во црквата „Св. Богородица“ во Битола. 

Други негови дела се наоѓаат во: 
* Католичката црква во Битола (певница и чесен престол), 
*Црквата „Св. Атанасиј“ во Богданци (чесен престол), 
*Митровица (заветен кип на „Св. Богородица“ од мермер) и
*Сопоќани (певница и чесен престол). 

## Наводи

Категорија:Македонски резбари
Персиска митологија

[мини|Рустем го убива [Змеј|змејот (цртеж од Адел Адили)]]
**Персиска митологија** или **иранска митологија** — претставува збир од митови и преданија поврзани со древниот Голем Иран. Нејзиното оформување започнува уште во времето на индоиранската заедница (II — првата половина на I илјадалетие пр. н. е.).

Клучното дело што ја обликува оваа митологија е „Шахнаме“ на поетот Фирдуси, напишано на преминот меѓу X и XI век. Во ова епско дело се користат теми и ликови од зороастризмот — не само од „Авеста“, туку и од подоцнежни текстови како што се „Бундахишн“ и „Денкард“.

Најважниот извор за реконструкција на иранската митологија е токму „Авеста“.

Иранската, односно персиската митологија, е тесно поврзана со ведската митологија на Индија (околу 1000 г. пр. н. е.), и двете црпат вдахновение од заедничко индоевропско наследство. Многу имиња од најстарите слоеви на иранската митологија имаат заеднички корени со ликови од ведските химни. Така, Јима, кој подоцна станува познат како Џамшид во персиската традиција, е всушност ведскиот бог на мртвите Јама. Приказната за Џамшид е една од најцелосните и најбогати легенди на староиранската митологија.

Иранската и ведската митологија споделуваат бројни заеднички мотиви: постоење на седум главни божества; борба за космичка власт помеѓу две сродни, но спротивставени групи богови; херојски двобои со змееви; спуштање на небеските води на земјата; два посмртни патишта на душата; волшебен мост кон задгробниот свет; божествата Митра и Апам Напат; како и митскиот змеј — Ажи Дахака кај Иранците и Ахи Будхња кај Ведите.

Исто така, еврејската митологија, претставена преку Агадата, покажува сродности со персиската митолошка традиција.

## Значајни дела
Најважното дело поврзано со персиската митологија е *Шахнамето* („Книгата на кралевите“) на Фирдуси од X век, кое содржи елементи на маздаизам и зороастризам не само од *[[Авеста|Авестата]]*, туку и од подоцнежни текстови како што се *Бундахишн*, *[[Денкард]]* и бројни други.

## Поврзано

* Зороастризам
* Шахнаме
* Авеста

## Наводи

## Надворешни врски

* Iranian Mythology by Albert J. Carnoy
* Indo-Iranian Mythology
* Iran Almanac 2006 

Категорија:Иранска култура
Категорија:Индоевропска митологија

__СОСОДРЖИНА__
__ИНДЕКС__
Покровска црква (Каташин)

**Покровска црква**&nbsp;— дрвена православна црква во селото Каташин, Виничка Област, архитектонски споменик.

Црквата е изградена во 1778 година со средства на селаните и земјопоседниците. На нејзино место постоела друга црква, позната од 1744 година, која изгорела за време на татарскиот напад во 1760-1769 година.

Црквата е класичен подолски храм од украинската барокна ера. Храмот е дрвен, трикорабен. Се претпоставува дека црквата била украсена од италијански мајстори. Во 1820 година одвоено од црквата била изградена дрвена камбанарија, која била уништена во 1930-тите, а на нејзино место во 1990-тите била изградена нова камбанарија.

До 1887 година, во црквата работело парохиско училиште. Во храмот се наоѓа икона на Богородица (Каташинска), која се смета за чудотворна. Оваа икона е поврзана со легенда за спасението за време на руско-турската војна. Сега секоја недела во црквата и во близина на бунарот што ја спасил иконата, ректорот на црквата служи акатист на Пресвета Богородица Каташинска.

Во 2014 година, со помош на локалниот свештеник и парохијаните, беа извршени големи поправки, покривот и куполите беа покриени.

## Извори

* Сім чудес Вінниччини: Альбом / Вінницький обласний краєзнавчий музей; відп. за випуск К. Висоцька.— Вінниця, 2008.- 80 с.&nbsp;— ISBN 978-966-8875-48-9&nbsp;— c. 58.
* Каташин. Покровська церква  // Україна Інкогніта
* Церква Покрови  // Прадідівська слава
* Церква Покрови Пресвятої Богородиці  // Zruchno.Travel/

Категорија:Цркви во Украина
Покровска црква (Бернашивка)

**Покровска црква**&nbsp;— дрвена православна црква во селото Бернашивка (Могилив-Подилски реон, Виничка Област), архитектонски споменик од локално значење. Пренослив козачки храм, изграден во втората половина на 18 век.

Според легендата, црквата ја изградиле Козаците Касијан Хуѕ и Васил Антоњук во 1872 година за 5.000 рубли, а подоцна била додадена и дрвена камбанарија. Исто така, постојат легенди дека црквата била преместена од бегалци Козаци по уништувањето на Запорошкиот Сич. Сепак, научниците сметаат дека овие верзии се малку веројатни. Според документираните записи, црквата била продадена и преместена од селото Перекоринци во Мурованокуриловечки реон.

До црквата се наоѓаат дрвена и тулена камбанарија и камени крстови.

Во 1980-тите, црквата била обновена на трошок на жителите и началникот на селото Бернашивка, Олексиј Хуѕ. Иконостасот кој е изгубен за време на советскиот период беше пронајден и поставен.


Податотека:Церква_Іоана_Богослова_(дер.)_1767_р..jpg|врска=Файл:Церква_Іоана_Богослова_(дер.)_1767_р..jpg|алт=Церква Покрова Пресвятої Богородиці| Покровска црква
Податотека:Церква_Іоана_Богослова_(дер.)_фото_2.jpg|врска=Файл:Церква_Іоана_Богослова_(дер.)_фото_2.jpg|алт=Церква Покрова Пресвятої Богородиці| Покровска црква
Податотека:Дзвіниця_церкви_Іоана_Богослова.jpg|врска=Файл:Дзвіниця_церкви_Іоана_Богослова.jpg|алт=Дзвіниця| Камбанарија


## Наводи

Категорија:Координати на Википодатоците
Категорија:Цркви во Украина
Список на региони во Македонија според Индексот на човечки развој

Ова е список на регионите на Македонија според Индексот на човечки развој заклучно со 2024 година.

## Наводи

Категорија:Списоци за Македонија
Електродистрибуција

**Електродистрибуција** — оператор на дистрибутивната мрежа за електрична енергија во Македонија. Компанијата е дел од групацијата ЕВН Македонија во чија сопственост е дистрибутивната инфраструктура. 

## Поврзано

## Наводи

## Надворешни врски
Камен мост (појаснување)

**Камен мост** може да се однесува на:

## Мостови
* Камен мост (Богомила) — мост на реката Бабуна, на влезот во селото Богомила.
* Камен мост (Зовиќ) — камен лачен мост кој ја премостува Градешка Река во непосредна близина на селото Зовиќ.
* Камен мост (Скопје) — мост на реката Вардар, во центарот на Скопје што ги поврзува плоштадот Македонија и Старата скопска чаршија.
* Камен мост (Тарту) — мост во Тарту, Естонија.
* Камен мост (Тетово) — стар мост на реката Пена во центарот на Тетово.

## Археолошко наоѓалиште
* Камен Мост (Радолишта) — населба од неолитското и некропола од железното време во атарот на селото Радолишта.
Кока вино

**Кока виното** — алкохолен пијалак кој комбинира вино со кокаин. Еден популарен бренд бил *Вин Маријани*, развиен во 1863 година од француско-корзиканскиот хемичар и претприемач Анџело Маријани.

На крајот на 19 век, поради стравот од злоупотреба на дрога пијалаците на база на кока станале помалку популарни. Ова довело до забрана на кокаинот во САД во 1914 година преку Законот за данок на наркотици „Харисон“ и отстранување на кокаинот од кока виното, иако листот од кока останал дел од состојките. Самото вино од кока станало нелегално во Соединетите Американски Држави кога другата главна дрога, алкохолот, била забранета само неколку години подоцна со Осумнаесеттиот амандман во 1920 година.
Податотека:Peruvian_Wine_of_Coca.png|алт=Peruvian Wine of Coca| Перуанско вино од кока
Податотека:Médaille_Coca_Mariani_revers_O.Roty.JPG|алт=Coca Mariani medal by Louis-Oscar Roty| Медал на Кока Маријани од Луис-Оскар Роти


## Поврзани пијалаци
Во Атланта, Џон Пембертон, фармацевт, развил пијалак на база на Вин Маријани, наречен Пембертонова француска винска кока. Се покажало популарно кај американските потрошувачи. Во 1886 година, кога Џорџија вовела Прохибиција, Пембертон морал да го замени виното во својот рецепт со безалкохолен сируп. Новиот рецепт станал Кока-Кола.

## Физиолошки ефекти
Комбинацијата на кокаин и алкохол доведува до формирање на кокаетилен во телото. Студиите сугерираат дека ова соединение ги намалува чувствата на пијанство кои произлегуваат од алкохолот и ги засилува еуфоричните сензации, но и дека тоа потенцијално е кардиотоксично, повеќе од кокаинот или алкохолот сами по себе.

## Наводи

## Надворешни врски

* 
* University of Buffalo "*[https://web.archive.org/web/20080509140527/http://wings.buffalo.edu/aru/preprohibition.htm Before Prohibition: Images from the preprohibition era when many psychotropic substances were legally available in America and Europe]"* Addiction Research Unit
Категорија:Вино
Категорија:Кокаин
Протеинурија

**Протеинурија** е патолошка состојба карактеризирана со зголемено излачување на протеини во урината, обично над 150 mg/ден кај возрасни, што укажува на нарушена бубрежна функција или системско заболување. Најчесто се детектира албумин, но може да вклучува и други плазматски протеини (на пр., глобулини) поради дисфункција на гломерулната филтрациона бариера или намалена тубуларна реапсорпција.

## Причинители
Протеинуријата може да биде предизвикана од различни причини, кои се делат на примарни (поврзани со бубрезите) и секундарни (системски или други состојби).

Категорија:Медицински испитувања
Фудбалски куп на Југославија 1990-1991

**Фудбалски куп на Југославија 1990-1991**, познат и под името **Куп на Маршалот Тито 1990-1991**, било 43-тото (и последно) издание на натпреварувањето под ова име. Воедно, ова било последното натпреварување во кое учествувале хрватски и словенечки клубови, бидејќи двете земји се отцепиле од Југославија во 1991 година.

Бранител на титулата била . Трофејот во ова издание го освоила екипата на ****, кој во финалето ја победила токму екипата на Црвена ѕвезда, со што спречиле *„црвено-белите“* да ја освојат „тројната круна“ (бидејќи веќе ги имале освоено првенството и Купот на шампионите).

По отцепувањето на Хрватска од Југославија, капитенот на Хајдук, Игор Штимац, изјавил: „Овој трофеј ќе остане со нас засекогаш, бидејќи мислам дека овој куп никогаш повеќе нема да се игра“. Всушност, трофејот (17 кг сребро, до 2008 година не се знаело каде е скриен) никогаш не бил вратен во Фудбалската федерација на Југославија.

## Квалификувани екипи
Сите 18 екипи учесници во Прва лига 1989-1990 се квалификувале директно. Останатите 14 екипи (во жолто) ги поминале квалификациите.

## Шеснаесттина финале

|colspan="3" style="background-color:#D0D0D0" align=center|**8 август 1990**



## Осминафинале

|-
|colspan="3" style="background-color:#D0D0D0" align=center| || style="background-color:#D0D0D0" align=center|**15.08.1990**|| style="background-color:#D0D0D0" align=center|**22.08.1990**



## Четвртфинале

|-
|colspan="3" style="background-color:#D0D0D0" align=center| || style="background-color:#D0D0D0" align=center|**10.10.1990**|| style="background-color:#D0D0D0" align=center|**21.10.1990**



## Полуфинале

|-
|colspan="3" style="background-color:#D0D0D0" align=center| || style="background-color:#D0D0D0" align=center|**03.04.1991**|| style="background-color:#D0D0D0" align=center|**17.04.1991**



## Финале

## Екипа победник


**[[ФК Хајдук Сплит|Хајдук Сплит]]****9. титула**

## Наводи

## Надворешни врски
*Фудбалски куп на Југославија 1990-1991 на RSSSF
*Фудбалски куп на Југославија 1990-1991  на *exyufudbal.in.rs*
*Фудбалски куп на Југославија 1990-1991  на *lavkup.com*
*Алманах "Tempo" 1990-1991

1990-1991
Марина Илиевска

**Марина Михајлова Илиевска** ( во  — ) — учесник во НОВ на Македонија.

## Животопис
Во времето на окупацијата живеела во Куманово. Од 1941 година станала член на КПЈ. Раководела со женска воспитна група, учествувала вo подготовките на Првиот кумановски партизански одред. Повремено чувала илегалци, собирала народна помош и слично. Во единиците на НОВ стапила од јули или август 1944 година - како санитетски помошник во Превојската болница, Свети Николско. Подоцна била префрлена во Военото подрачје во селото Винце.
## Наводи

Категорија:Учесници во НОБ
Категорија:Жени во НОБ
Нада Илиевска

**Нада Илиевска** ( во  — ) — учесник во НОВ на Македонија.

## Животопис
Таа била монополска работничка. Учествувала во напредното работничко движење пред војната, во Куманово. Од 1941 година, како член на скоевска група, во нејзиниот дом се одржувале состаноци и се собирала народната помош. Во зимата 1942 година била ангажирана во подготвувањето на храна кога во Куманово престојувале борци од Велешкиот партизански одред „Димитар Влахов“. Во 1943, испраќала помош во логорст Крстополе во кој биле интернирани членови на Месниот Комитет на КПМ - Куманово, како и на Козјачкиот терен на борците на НОВ и ПОМ.
## Наводи

Категорија:Учесници во НОБ
Категорија:Жени во НОБ
Олга Илиевска

**Олга Илиевска** ( во  — ) — учесник во НОВ на Македонија.

## Животопис
Учествувала во НОД од август 1943 година во селото. Нејзината куќа била целосно ставена на располагање на НОД, служејќи како сигурно засолниште на борците и илегалците од Куманово. Давала и подготвувала храна за партизанските одреди од кумановскиот крај. Во нејзиниот дом отседнувале партизански курири. Од јануари 1944 година станала член на КПМ. Била изложена на терор од четниците, бидејќи во нејзината куќа била откриена партизанката Евица Георгиевска
која подоцна била стрелана. Честопати била ползувана како кvрир. Била член на Општинскиот комитет на СКОЈ за Жегљанско, летото 1944 година.
## Наводи

Категорија:Учесници во НОБ
Категорија:Жени во НОБ
Блага Илиеска

**Блага Рампова Илиеска** ( во  — ) — учесник во НОВ на Македонија.

## Животопис
Учествувала во заднината на НОД од март 1943 година. Пренесувала оружје и илегален материјал низ градот.
## Наводи

Категорија:Учесници во НОБ
Категорија:Жени во НОБ
Рисимка Илиевска

**Рисимка Саздова Илиевска** ( во  — ) — учесник во НОВ на Македонија.

## Животопис
Од летото 1943 година собирала народна помош и доставувала известувања за движењето на дражиќевците на теренот. Наскоро била примена и за член на СКОЈ. 1944 година била избрана за претседател на НОМСМ и секретар на СКОЈ во селото. Формирала доброволни младински бригади за собирање на летнината, поправка на селскиот пат како и за носење храна во партизанската болница во селото Рамно.
## Наводи

Категорија:Учесници во НОБ
Категорија:Жени во НОБ
Драга Илиевска

**Драга Сарева Илиевска** ( во  — ) — учесник во НОВ на Македонија.

## Животопис
Учествувала вo заднината на НОД во селото од летото 1943 година. Ги организирала жените за собирање народна помош и подготвvвање храна за борците во НОВ и ПОМ.
## Наводи

Категорија:Учесници во НОБ
Категорија:Жени во НОБ
Марица Илиевска

**Марица Трајкова Илиевска** ( во  — ) — учесник во НОВ на Македонија.

## Животопис
Му припаѓала на напредното работничко движење пред војната во Куманово и учествувала во штрајкот на работничките од приватната работилница на кошули „Шумановиќ“. Водела женска воспитна група и со неа собирала народна помош за политичките затвореници. Во време на НОД во нејзиниот дом се одржувале илегални состаноци и Мајската конференција на Месниот Комитет на КПМ - Куманово. Во 1944 година била интернирана во Бугарија. По враќањето од интернација заминала на слободната територија на Козјак и работела во партизанската болница.
## Наводи

Категорија:Учесници во НОБ
Категорија:Жени во НОБ
Љубица Илиоска

**Љубица Јорданоска Илиоска** (во  — ) — учесник во НОВ на Македонија.

## Животопис
Во напредното работничко движење учествувала од 1938 година. Од 1941 година била опфатена во воспитна група, а по неколку месеци била примена за член на СКОЈ. Раководела женски актив преку кој собирала народна помош. Во октомври 1943 година стапила во Првата македонско-косовска ударна бригада како санитетка и учествувала
во сите борби што ги водела бригадата.
## Наводи

Категорија:Учесници во НОБ
Категорија:Жени во НОБ
Тодора Илиќ

**Тодора Боре Илиќ** ( во  — ) — учесник во НОВ на Македонија.

## Животопис
Учествувала во заднината на НОД од 1943 година во селото Никуљане. Собирала народна помош, чувала болни и ранети борци,
работела со жените во селото. Во 1944 година била избрана за претседател на АФЖ во селото. Организирала акции за плетење чорапи, перење на облека и друrо. Носител е на Oрден заслуги за народ III ред.
## Наводи

Категорија:Учесници во НОБ
Категорија:Жени во НОБ
Крстач

**Крстач**  — древна сорта на грозје која е автохтона во Србија и Црна Гора. Од оваа сорта се прави висококвалитетно суво бело вино. Виното е светло жолта боја со 12,5% алкохол. 

## Синоними
Крстач е познат и под синонимите Бели Крстач, Бела Крата, Бела Лоза, Бела Лозарска, Бел Крстач, Бела Крата ,Бела Крста , Бел Крстач , Крстач , Крстач Бјанко,Бела Лоза  и Лозарско Бела 

## Наводи

Категорија:Вина
Категорија:Вински сорти
Голем Иран

мини|254x254пкс|Географски опсег: Иранска Висорамнина, Јужна Средна Азија до Хиндукуш на исток, Авганистан и Западен Пакистан, од Дагестан до Ирачки Курдистан на запад
**Голем Иран** () или **Ирански Културен Континент** — историска област што е под силно влијание на иранската култура уште од древноста. Ја зафаќа територијата на современиот Иран, кавкаските републики, дел од Средна Азија, Авганистан и Пакистан.

Идејата за Голем Иран е културна и историска по природа и не одговара на современите политички граници. Голем Иран се формирал во III век со културното проширување на персиските Сасаниди со нивното Персиско Царство, кое тие го сметале за наследство на Ахеменидите.

## Концепт
Концептот „Голем Иран“ има исклучиво културно-историска природа и не одговара на никакви современи политички ентитети. Голем Иран започнал да се формира уште во III век, паралелно со широкото културно проширување на персиското Сасанидско Царство. Додека Персијците го ширеле своето влијание во областа, во нивната држава се вклучувале сѐ нови и нови народи, а поимот „Иран“ се користел за означување на растечката многунационална држава што подоцна претрпела неколку бранови на политички и морален пад.

По 1935 г., кога поимот „Персија“ престанал да се користи на Запад, терминологичката разлика помеѓу „Иран“ и „Голем Иран“ станала задолжителна.

## Наводи

## Надворешни врски

* Каде е Големиот Иран? (англиски)

Категорија:Иредентизам
Категорија:Иран
Категорија:Географија на Иран
Категорија:Историја на Иран
Аскони

Винаријата **Аскони** () — молдавско претпријатие кое произведува вински производи. Компанијата има околу 400 хектари лозја лоцирани во близина на селото Џамена, Нови Анени. Сортите што се одгледуваат таму се Мерло, Каберне совињон, Совињон блан, Шардоне и Мускат Отонел.

## Наводи

Категорија:Винарство
Категорија:Молдавија
Список на Прцоречки градоначалници

Ова е список на **[[Прцорек|Прцоречки]] градоначалници**. Самиот поим Прцоречки „градоначалници“ може различно да се толкува. Во една статија од Јордан Хаџи Константинов-Џинот издадена во 7 март 1859 година во Цариградски весник, Џинот ги именувал т.н. „градоначалници“ на Прцорек пред неговото време. Во суштина Прцоречките „градоначалници“ можат да се сметаат како претходници на градоначалници на Велес. Според македонскиот историчар Љубен Лапе Прцоречките „градоначалници“ се водачи на црковно-училишната општина во Прцорек. Доленаведниот список е според личните сеќавања на Џинот.

## Список

### Дополнителни претставници
Во една статија Институтот на национална историја истакнува како недоставувале имињата на други заслужни членови на Прцоречката црковно-училишна општина. Меѓу нив се:

## Поврзано

* Список на градоначалници на Општина Велес

## Наводи


Категорија:Градоначалници на Општина Велес
Категорија:Историја на Велес
Поезија (Анте Поповски)

**„Поезија“** — збирка со песни од творештвото на македонскиот поет Анте Поповски, објавена во 1990 година од издавачката куќа „Наша книга“, како прва книга од тритомниот избор од творештвото на Поповски. Изборот, редакцијата и поговорот се дело на Слободан Мицковиќ, а ликовно-графичкото уредување е дело на Томислав Филипов. Книгата била испечатена во ГИП „Гоце Делчев“, Скопје во тираж од две илјади примероци, а нејзиното објавување било финансиски помогнато од Републичката заедница на културата — Скопје. Таа е каталогизирана во Народната и универзитетската библиотека „Климент Охридски“, Скопје и ја носи меѓународната ознака ISBN 86-373-0424-9.

## Содржина
Книгата ги содржи сите поетски збирки на Поповски, објавени до крајот на 1980-тите:
* „Ненасловена“
* „Сина песна“
* „Љубопис“
* „Тајнопис“
* „Камена“
* „Непокор“
* „Вардар“
* „Одблесоци“

## Наводи

Категорија:Дела на Анте Поповски
Категорија:Книги од 1990 година
Категорија:Појавено во 1990 година во Македонија
Категорија:Македонски дела од 1990 година
Ризлинг

**Ризлинг** () — бела сорта грозје кое потекнува од долината на реката Рајна во Германија. Исто така е познат како *рајнски ризлинг*. Ризлингот е ароматична сорта грозје која покажува цветни, речиси парфимирани ароми, како и висока киселост. Се користи за производство на суви, полуслатки, слатки и пенливи бели вина. Вината од сортата ризлинг обично се се произведува како младо вино и ретко се барикира. Од 2004, ризлингот се проценува дека е 20-та најодгледувана сорта грозје во светот на 48.700 хектари (со тренд на зголемување), но во однос на битноста за квалитетните вина, се смета во „трите најдобри“ сорти бели вина заедно со шардонето и совињон блан. Ризлинг е сорта која е многу „*[[тероар]]*-изразлива“, што значи дека наравот на вината од сортата ризлинг е во голема мера под влијание на местото на потекло на виното.

Најмногу се одгледува во винарските региони на Германија и Франција (долината на Рајна), но се одгледува и во Унгарија, Луксембург, Австрија, Словачка, Хрватска, Италија, Австралија, Нов Зеланд, Јужна Африка, САД, Канада, а е исто така популарен во Македонија, Србија, Романија и Молдавија. Ризлинг има долга историја, судејќи според документите од Германија неговото прво споменување датира од 15 век.

Во Македонија, виновата лоза од оваа сорта со Правилникот за реонизација на лозарските подрачја е препорачана во Пчинско-осоговскиот и Пелагониско-полошкиот реон.

## Галерија

Податотека:080110_zell_mosel.JPG|врска=Датотека:080110_zell_mosel.JPG|алт=Виноград| Лозје
Податотека:Riesling_Kabinett_1975_in_glass.jpg|врска=Датотека:Riesling_Kabinett_1975_in_glass.jpg|алт=Немачки ризлинг| Германски ризлинг
Податотека:Opera_House_wine_detail2.JPG|врска=Датотека:Opera_House_wine_detail2.JPG|алт=Аустралијски ризлинг| Австралиски ризлинг


## Поврзано
* Шардоне
* Совињон блан
* Смедеревка

## Наводи

## Надворешни врски
*A history of German Riesling
*A Case Study of Chateau Ste. Michelle in Marketing Riesling (ppt download)
*The Riesling Report
*The Myth of Sweet Riesling 

Категорија:Грозје
Категорија:Вина
Категорија:Германизми
Дијабетес кај мачки

**Дијабетесот кај мачките** е хронична болест при која поради недоволен одговор на инсулинот или инсулинска резистенција доведуваат до постојана висока концентрација на глукоза во крвта. Дијабетесот се јавува кај 1 од 230 мачки, и станува се почест. Дијабетесот е поредок кај мачките, отколку кај кучињата. Состојбата е лечива, и доколку се лекува правилно, мачката може да има нормален животен век. Кај мачки со дијабетес тип 2, брзиот ефикасен третман може да доведе до дијабетична ремисија, при што на мачката повеќе не ѝ е потребен инсулин. Доколку не биде лекувана, состојбата доведува до слабост во нозете кај мачката и на крајот до малнутриција, кетоацидоза и/или дехидратација, и смрт.

## Дијагноза
мини|десно|Земање примерок од крв од увото на мачката за мерење на концентрацијата на гликоза во крвта на глукометар.Кај луѓето тип 2 дијабетес е дијагностициран кога концентрацијата на глукоза во крвта е постојано над 7 mmol/L (126 mg/dL). Кај мачките дијагнозата вообичаено се поставува кога концентрацијата на глукоза го надминува бубрежниот праг и започнува да се излачува во урината, што доведува до губиток на вода и појава на знаци како полиурија и полидипсија. Ова вообичаено се поврзува со концентрација на глукоза во крвта од 13 до 16 mmol/L (234 до 288 mg/dL) или повеќе.

## Наводи

Категорија:Мачки
Крвна слика

**Крвна слика** е лабораториска анализа на крвта што го мери бројот и состојбата на црвените крвни зрнца, белите крвни зрнца, тромбоцитите, хемоглобинот и хематокритот, со цел да се процени општото здравје или да се откријат медицински состојби.

## Тестови
Крвната слика ги мери следните клучни компоненти:

* Црвени крвни клетки (RBC): Овие клетки се одговорни за пренесување на кислород од белите дробови до другите делови на телото. Ниски нивоа може да укажуваат на анемија, додека високи нивоа може да бидат знак за еритроцитоза, поврзана со срцеви болести или рак на крвта.
* Бели крвни клетки (WBC): Овие клетки се борат против инфекции и други болести. Има пет главни типови (неутрофили, лимфоцити, моноцити, еозинофили, базофили), а нивниот број може да се мери со диференцијална анализа. Ниско ниво (леукопенија) може да укажува на автоимуни болести или проблеми со коскената срцевина, додека високо ниво често укажува на инфекција или воспаление.
* Хемоглобин (Hb): Ова е железо-содржачки протеин во црвените крвни клетки што носи кислород. Ниски нивоа се типични за анемија, предизвикана од недостиг на железо, витамини, или загуба на крв.
* Хематокрит (Hct): Ова е процентот на црвените крвни клетки во вкупната крв. Ниски вредности може да укажуваат на анемија, додека високи вредности може да бидат знак за дехидрација или други состојби.
* Тромбоцити: Овие клетки помагаат во коагулацијата на крвта за да се спречи крварење. Ниско ниво (тромбоцитопенија) може да предизвика проблеми со крварењето, додека високо ниво (тромбоцитоза) може да биде поврзано со инфекции или воспаление.

Покрај овие, тестот може да вклучува и други параметри, како:

* Среден волумен на црвени крвни клетки (MCV): Просечната големина на црвените крвни клетки, што помага во дијагностицирањето на типот на анемија.
* Средна количина на хемоглобин (MCH) и Средна концентрација на хемоглобин (MCHC): Овие мерат колку хемоглобин има во секоја црвена крвна клетка.
* Разновидност на големината на црвените крвни клетки (RDW): Показува колку се различни големините на црвените крвни клетки, што може да укаже на одредени болести.
* Диференцијална анализа на бели крвни клетки: Ова детализира бројот на секој тип на бели крвни клетки, давајќи повеќе информации за состојбата на имунолошкиот систем.

## Наводи

Категорија:Медицински испитувања
Персија (област)

[мини|347x347пкс|[Персиско Царство|Персиското Царство, околу 500 г. пр. н. е.; Персија е средишната јужна провинција со црвена линија. Главните градови се Персеполис и Пасаргад.]]
**Персија** (произлегува од *Персис* — старогрчки облик на *Парс* или *Фарс*) — хеленизирано име за историската покраина Фарс во Јужен Иран, кое се користело во западните земји до 1935 г. како име за целата денешна територија на Иран. Во историографијата, поимот Персија исто така се користи и за Персиското Царство, со кое во различни историски периоди владееле династиите на Ахеменидите (VI — IV век пр. н. е.), Сасанидите (III — VII век), како и некои подоцнежни династии.

## Македонска Империја
Ахеменидското Царство било поразено од Александар Македонски во 330 г. пр. н. е., со што поголемиот дел од нивната огромна територија бил вклучен во неговата империја.

## Племиња
Херодот го посочува племето Пасаргади како водечко персиско племе, од кое потекнува царската династија на Ахеменидите. Други племиња се Марафиите и Маспиите. Токму овие три племиња ги обединува Кир II за својот бунт против мидискиот цар Астијаг во 550 г. пр. Хр.

## Парсите како религиозно малцинство на Индискиот Полуостров
Во денешна Индија, Пакистан и Шри Ланка, кога се зборува за „Парси“ или „Фарси“, се мисли на припадниците на самобитното и издвоено религиозно малцинство што го исповеда зороастризмот. Тие се потомци на бегалци што избегале од исламските освојувања насочени против древните зороастријци.

## Наводи

## Надворешни врски

* Историја на Иран (руски)

Категорија:Персија
__СОСОДРЖИНА__
__ИНДЕКС__
Џохацу

мини|Џохацуата ги напуштаат своите вообичаени животи, честопати за да избегнат срам во општеството.
**Џохацу** (, *jōhatsu*, буквално: „испарување“) — луѓе во Јапонија што намерно и без трага исчезнуваат од својот досегашен живот. Оваа појава може да се сретне и на други места во светот, како во САД, Кина, Јужна Кореја, Обединетото Кралство и Германија. Меѓутоа, во Јапонија тоа е веројатно пораспространето, поради одредени културни чинители.

## Заднина
Се претпоставува дека строгата работна култура во Јапонија, заедно со недостигот од семејна и општествена поддршка, придонесува за честотата на појавата џохацу во земјата. Дополнително, напуштањето на работно место се смета за срамно во јапонската култура. Затоа, самоубиство, смрт од преработеност (кароши), или станување џохацу се можни исходи. Исто така, ваквиот чин може да го поштеди семејството од високите трошоци што често се поврзуваат со самоубиството (на пр., долгови, трошоци за чистење, и надоместоци за прекин на услуги кога некој се фрла на железничка платформа).

Слични општествени притисоци се сметаат и за чинители во појавата на хикикомори и релативно високата стапка на самоубиства.

## Наводи

## Надворешни врски

* Disappearing to Start a New Life - The Phenomenon of Jōhatsu

Категорија:Јапонско општество
Категорија:Јапонски поими
Шах (титула)

мини|Фетех Али-шах бил вториот шах на Персија од династијата Каџари (1797 — 1834).
**Шах** ( — „крал“) — титула што низ вековите ја носеле владетелите на иранските монархии. Изговорот *[ʃɒːɦ]* го носи со себе одекот на дворски хорови, свилени превези и древни империи. Но титулата не останала само во границите на Персија — се проширила низ целиот источен свет.

Шахови имало и во Османлиското Царство, во Ханатот и Емиратот на Бухара, во Могулското Царство, во Бенгалскиот Султанат, низ историските авганистански династии, па дури и меѓу борбените Гурки.

Меѓутоа, она што го прави „шахот“ посебен во персискиот свет е тоа што секој ирански владетел не се гледал само како крал на својата династија — туку како шаханшах (*شاهنشاه* — Крал на кралевите) или падишах (*پادشاه* – Господар крал). Со ова, тие се гледале како живо продолжение на славното Персиско Царство — како наследници на Кир Велики, на Дариј, и на бесмртното величие на Ахеменидите.

Во тој збор — „шах“ — не се крие само титула. Се крие цела цивилизација, стремеж за бесмртност, и стремежот кон божествена власт, запечатен со мастило и крв врз историјата на Истокот.

## Етимологија
Зборот шах потекнува од староперсиското *xšāyaθiya*, што значи „крал“. Долг временски период се сметало дека ова е позајмица од мидијскиот јазик, споредбено со авестиското *xšaθra-* — со значење „моќ“ или „власт“, што соодветствува на санскритското *kṣatra-* (со иста смисла), од кое се изведува *kṣatriya* — „воин“.

Но поновите истражувања ја осветлуваат вистинската суштина: *xšāyaθiya* е всушност изворен, наследен персиски облик, што значи „поврзано со владеење, со кралска власт“. Овој облик, со наставката за припадност *-iya*, произлегува од апстрактната именка *xšāy-aθa-* — „владеење“, „господарење“, изведена од глаголот *xšāy-* — „да владее“, „да биде крал“.

Полниот, староперсиски наслов на владетелите од Ахеменидската династија — Првото Персиско Царство — гласел: *Xšāyaθiya Xšāyaθiyānām*, што во средноперсиски преминало во Шахан-шах (*شاهنشاه*), т.е. „Крал на кралевите“ или „Император“.

Овој наслов има длабоки корени на Блискиот Исток. Неговата прва позната појава се среќава уште во средноасирскиот период, каде што асирскиот владетел Тукулти-Нинурта I (1243 — 1207 пр. н. е.) бил нарекуван шар шарани — „крал на кралевите“.

## Наводи

## Надворешни врски

* Last name: Shah 
* WorldStatesmen – here Iran; see each present country
* Shah

Категорија:Благороднички титули
Категорија:Монархија
Категорија:Персија
__СОСОДРЖИНА__
__ИНДЕКС__
Малтешкиот Бестијар

***Малтешкиот Бестијар: Илустриран водич за митската флора и фауна на Малтешките Острови*** е збирка на легендарни ѕверови од малтешкиот фолклор. Книгата била издадена о 2014 г. Во неа се прикажани „натприродни суштества, застрашувачки суштества, магични растенија, древни богови и мноштво други легендарни суштества“ сите од островите Малта и Гозо. Стефан Д. Мифсуд е и автор и илустратор на книгата.

## Позадина
Мифсуд е биолог со долгогодишен интерес за фантастични суштества. Во 2011 година, тој започнал да работи на *Малтешкиот Бестијар* бидејќи сметал дека на Малта ѝ недостасува концизна фолклорна енциклопедија. Тој одлучил да ја објави книгата на англиски наместо на малтешки за да допре до поширока публика, бидејќи сметал дека луѓето кои не зборуваат малтешки јазик сепак ќе имаат интерес за малтешкиот фолклор. Тој исто така се надевал дека ќе допре до поширока публика а со тоа ќе помогне малтешкиот фолклор да стане пошироко познат. Голем дел од неговото истражување го направил преку разговори со постари роднини и со читање на постари книги. Мифсуд го цитирал отец. Магри како главен извор за неговото истражување.

## Награди
Книгата ја освоила Националната награда за книга на Националниот совет за книга за најдобра книжевна продукција во 2015 година.

## Наводи

## Надворешни врски

* Официјален Фејсбук
Категорија:Митолошки книги
Категорија:Малтешка митологија